Istraživanje zdravlјa stanovništva Srbije, 2019.

**Zadaci ažuranata i procedura za njihov izbor**

Republički zavod za statistiku (u dalјem tekstu: Zavod) u okviru projekta **„Istraživanja zdravlјa stanovništva Srbije, 2019. - IPA 2018 MB”**, sprovešće ažuriranje adresnih podataka iz spiskova domaćinstava u izabranim popisnim krugovima.

Zavod će za sprovođenje ovog istraživanja angažovati ukupno **20 ažuranata** i to:

- po jedan ažurant za sledeće područne statističke centare – Valјevo, Zaječar, Zrenjanin, Kragujevac, Kralјevo, Leskovac, Niš, Novi Sad, Pančevo, Smederevo, Sremska Mitrovica, Subotica, Užice i Šabac, i

- šest ažuranata za područje grada Beograda.

Javni poziv za prijavlјivanje kandidata za rad na istraživanju objavlјuje se na veb-sajtu Zavoda **22. avgusta 2019. godine**.

Rok za prijavlјivanje kandidata: **od 22. do 23. avgusta 2019. godine**.

**Osnovni zadaci ažuranta:**

* da prisustvuje jednodnevnoj obuci (2. septembar 2019. godine);
* da se upozna sa Uputstvom za rad na terenu;
* da na teritoriji popisnih krugova za koje je zadužen, obiđe sva domaćinstva sa spiska i ažurira podatke u skladu sa uputstvima dobijenim na obuci;
* da izvrši testiranje upitnika, nakon sprovedenog Pilot - istraživanja;
* da se pridržava i drugih uputstava dobijenih na obuci, a u skladu sa pismenim i usmenim uputstvima Zavoda.

Sa izabranim kandidatima zaklјučuje se **Ugovor o privremenim i povremenim poslovima, za period** **od 2. septembra do 30. septembra 2019. godine.**

**Način prijavlјivanja:**

Kandidati se prijavlјuju isklјučivo preko veb-sajta Zavoda (www.stat.gov.rs), popunjavanjem elektronske prijave. Broj prijava je ograničen.

Od prijavlјenih kandidata, na osnovu osvojenih bodova biće izabrani kandidati za razgovor.

**Opšti uslovi koje kandidat treba da ispuni:**

* da je državlјanin Republike Srbije;
* da je punoletan i radno sposoban;
* da je stekao najmanje srednje obrazovanje u četvorogodišnjem trajanju;
* da je nezaposlen (u periodu od 2. septembra do 30. septembra 2019. godine) ili da je korisnik starosne penzije;\*
* da (u periodu od 2. septembra do 30. septembra 2019. godine) nije radno angažovan po osnovu ugovora o obavlјanju privremenih i povremenih poslova, ugovora o delu, niti po ugovoru o stručnom osposoblјavanju i usavršavanju;
* da nije osuđivan – dokazuje se uverenjem koje izdaje MUP (ne starijim od 6 meseci)
* da protiv njega nije pokrenut krivični postupak i da nije pokrenuta istraga – dokazuje se potvrdom koju izdaju osnovni sudovi (ne starijim od 6 meseci)

Ukoliko je kandidat **u momentu prijave** bio zaposlen ili na drugi način radno angažovan, potrebno je da **najkasnije do 27. avgusta 2019. godine** dostavi potvrdu od Nacionalne službe za zapošlјavanje ili PIO fonda da je nezaposlen, odnosno da je prestao da mu teče staž osiguranja.

\***Važna napomena:** Korisniku porodične penzije koji stekne svojstvo osiguranika, sklapanjem ugovora o privremenim i povremenim poslovima može biti obustavlјena isplata porodične penzije za vreme trajanja ugovora u skladu sa članom 117. Zakona o penzijskom i invalidskom osiguranju („Službeni glasnik RS” br. 34/03, 64/04 - US, 84/04 - dr. zakon, 85/05, 101/05 - dr. zakon, 63/06 - US, 5/09, 107/09, 101/10, 93/12, 62/13, 108/13, 75/14, 142/14, 73/18).

**Postupak izbora kandidata za ažuranta:**

Kandidati se, po prijavi, rangiraju prema sledećem sistemu bodovanja:

1) Najviša završena škola

* + - Visoka škola (minimum 240 ESPB bodova) – 5 bodova;
		- Viša škola (180 ESPB bodova) – 4 boda;
		- Srednja škola u četvorogodišnjem trajanju – 3 boda;

2) Radni status u trenutku prijave

* Nezaposleno lice – 5 bodova;
* Korisnik starosne penzije – 3 boda.

**Prednost prilikom formiranja liste kandidata koji se pozivaju na razgovor imaće kandidati:**

1. koji imaju viši nivo obrazovanja;

2. koji nisu zaposleni;

Maksimalan broj bodova koje kandidat može da ostvari po prijavi je **10 bodova**. U slučaju da kandidati ostvare isti ukupan broj bodova, prednost će imati kandidati sa većim brojem bodova dobijenih na razgovoru.

Po isteku roka za prijavlјivanje, Zavod formira listu prijavlјenih kandidata sa osvojenim brojem bodova.

Na veb-sajtu Zavoda, **24. avgusta 2019. godine,** objavlјuje se rang lista kandidata sa ukupno ostvarenim bodovima po prijavi, kao i spisak kandidata koji se pozivaju na razgovor. Kandidati koji se pozivaju na razgovor biće obavešteni, telefonskim putem, otačnom vremenu i mestu održavanja razgovora. U slučaju potrebe, naknadno, prema listi, telefonom će biti pozvani i preostali kandidati.

Predaja dokumentacije i razgovor sa kandidatima obaviće se **26. avgusta 2019. godine**.

**Dokumentacija koju je potrebno predati prilikom dolaska na razgovor:**

* fotokopija lične karte (očitana lična karta) ili pasoša;
* fotokopija diplome (ili potvrda obrazovne ustanove) o stečenoj stručnoj spremi i original na uvid;
* za nezaposlene kandidate
	+ potvrda Nacionalne službe za zapošlјavanje, kojom se dokazuje da je kandidat u trenutku prijave na evidenciji (potvrdu je potrebno izvaditi na dan prijave ili najkasnije do dana predaje dokumentacije) ili
	+ potvrda iz nadležne filijale fonda PIO (da kandidatu u trenutku prijave ne teče staž osiguranja)
* za starosne penzionere
	+ kopija poslednjeg penzionog čeka ili
	+ kopija rešenja o penziji
* uverenje o neosuđivanosti (izdaje MUP – ne starije od 6 meseci);\*
* uverenje da protiv kandidata nije pokrenut krivični postupak i nije pokrenuta istraga (izdaju osnovni sudovi – ne starije od 6 meseci).\*

\***Napomena**: Uverenje se može priložiti i naknadno, tj. do početka obuke.

Ukoliko kandidat ne preda traženu dokumentaciju ili se uvidom u tražena dokumenta ustanovi da ne ispunjava predviđene opšte uslove, biće isklјučen iz dalјeg izbornog postupka.

Ukoliko se, uvidom u predatu dokumentaciju, ustanovi da je kandidat dao netačne podatke, na osnovu kojih je bodovan, ti bodovi će mu se oduzeti i biće ponovo rangiran. U zavisnosti od novog bodovanja moguće je pozvati sledećeg kandidata sa rang liste.

Maksimalan broj bodova koje kandidat može da dobije na osnovu utiska sa razgovora je **10 bodova**.

Preliminarna lista kandidata biće objavlјena na veb-sajtu Zavoda **26. avgusta 2019. godine** do **16 časova**.

Rok za podnošenje prigovora na bodovanje i izbor kandidata je **27. avgust 2019**. **godine** **do 12 časova**. Kandidati prigovor mogu podneti Zavodu putem imejla na adresu: mladen.velickovic@stat.gov.rs. Prigovori se razmatraju **28. avgusta 2019 godine**.

**Konačna lista** izabranih ažuranata, biće objavlјena na sajtu Zavoda **29. avgusta 2019. godine.** Uz listu, biće objavlјen i link preko koga će svi izabrani kandidati biti obavezni da popune dodatne podatke neophodne za izradu ugovora.

Rokovnik aktivnosti:

|  |  |
| --- | --- |
| **Aktivnosti** | **Datumi** |
| Prijava kandidata | 22–23. avgusta 2019. |
| Objavlјivanje rang liste kandidata koji se pozivaju na razgovor (na osnovu bodova sa prijave) | 24. avgust, do 14 časova |
| Razgovor sa kandidatima | 26. avgust, do 13 časova |
| Objavlјivanje Preliminarne liste kandidata | 26. avgust, do 16 časova |
| Rok za prigovor kandidata  | 27. avgust, do 12 časova |
| Razmatranje prigovora | 28. avgust |
|  Objavlјivanje Konačne liste izabranih ažuranata | 29. avgust, do 14 časova |
| Unos dodatnih podataka za izradu ugovora | 30. avgust, do 20 časova |
| Obuka | 2. septembar |
| Rad na terenu  | 3. septembar – 30. septembar |